钦定古今图书集成/明伦汇编/氏族典/第171卷 > 《廖用贤尚友录》 > 山伟
## 钦定古今图书集成/明伦汇编/氏族典/第171卷 > 《廖用贤尚友录》 > 山伟

按《魏书山伟传》：“伟字仲才，河南洛阳人也。其先代人。
祖强，位内行长。父稚之，营陵令。伟随父之县，师事县
人王惠，涉猎文史。稚之位金明太守。肃宗初，元匡为
御史中尉，以伟兼侍御史。入台五日，便遇正会。伟司
神武门，其妻从叔为羽林队主，挝直长于殿门，伟即
劾奏，匡善之。俄然奏正，帖国子助教，迁员外郎，廷尉”
评。时天下无事，进仕路难，代迁之人，多不霑预。及六
镇、陇西二方起逆，领军元乂欲用“代来寒人”为传诏
以慰悦之。伟遂奏记，赞乂德美。乂素不识伟，访侍中
安丰王延明、黄门郎元顺，顺等因是称荐之。乂令仆
射元钦引伟兼尚书二千石郎。后正名士郎，修起居
注。仆射元顺领选，表荐为谏议大夫，参朱荣之害朝
士。伟时守直，故免祸。及庄帝入宫，仍除伟给事黄门
侍郎，俄领著作郎。前废帝立，除安东将军、秘书监。初，
参朱兆之入洛，官守奔散，国史典书高法显密埋史
书，故不遗落。伟自以为功，诉求爵赏。伟挟附世隆，遂
封东阿县伯。寻进侍中。孝静初，除卫大将军、中书令，
监起居。后以本官复领著作。卒官。赠骠骑大将军、开
府仪同三司、都督、幽州刺史，谥曰“文贞公。”伟外示沉
厚，内实矫竞。与宇文忠之之徒代人为党，时贤畏恶
之，而爱尚文史，老而弥笃。长子昂袭爵。